## El Consell aprova un conveni amb la UMH per a la construcció i l’actualització d’edificis i infraestructures dedicats a la investigació

*** L'import total de la subvenció és de 4.622.200 euros
* Es tracta de construccions als campus d'Elx i Altea**

El Ple del Consell ha aprovat un conveni de col·laboració entre la Conselleria d’Educació, Universitats i Ocupació i la Universitat Miguel Hernández d’Elx (UMH) per a la construcció i el manteniment d’edificis i infraestructures dedicats a l’R+D+I d’excel·lència.

En concret, es tracta de construccions als campus d’Elx i Altea. L’import total de la subvenció és de 4.622.200 euros.

A través d’esta subvenció, l’edifici d’Investigació del Campus d’Altea cobrirà les necessitats per al desenvolupament científic dels investigadors i investigadores d’esta entitat, amb l’objectiu de promoure, coordinar i dur a terme formació, assessorament cientificotècnic i investigació, relacionats amb l’activitat artística en l’àmbit de les arts visuals i el seu desenvolupament en el marc de projectes culturals i d’innovació universitaris.

Quant a l’edifici d’Investigació del Campus d’Elx, la finalitat és dotar amb més espais els departaments d’Enginyeria de Comunicacions, Enginyeria de Sistemes i Automàtica, i Enginyeria Mecànica i Energia, ja que l’activitat dels seus grups d’investigació ha crescut de manera important durant els últims anys.

Fecha: 21/11/2023